Go utollwa ga dingwalwa tše go dirile gore go tume kgopolo ya gore lekgolong la bone la nywaga C.E., Kereke ya Katholika e ile ya loga maano-mabe a go bipa therešo mabapi le Jesu, gore dingwalwa tše dingwe tša Apokrifa tšeo di tšweletšago pego ya bophelo bja gagwe di ile tša utwa le gore Diebangedi tše nne tšeo di hwetšwago ka Beibeleng ya mehleng yeno di fetotšwe. Elaine Pagels, moprofesara wa tša bodumedi, o bea taba ka tsela ye: “Ga bjale re lemoga gore seo re se bitšago Bokriste—le seo re rego ke motlwae wa Bokriste—ge e le gabotse se emela feela dikarolwana tše kgethilwego tša methopo e itšego, yeo e kgethilwego go e mentši.” Ka baka le, Pilato a tšwela pele a nyaka kamoo a ka mo lokollago ka gona. Eupša Bajuda ba goeletša ba re: “Ge e ba o ka lokolla motho yo, gona ga o mogwera wa Kesara. Motho yo mongwe le yo mongwe yo a itirago kgoši o ganetšana le Kesara.”